Kjære Ingrid

Hjarteleg velkomen som pilegrimsprest i Nidaros bispedømme.

Hit, til denne kyrkja, har det kome pilegrimar i nesten 1000 år.

Dei har vandra kort og langt, tungt og lett. Med ulik bakgrunn, ulik bagasje, og med ulikt formål. Men med same mål om å vere undervegs og å kome fram.

I dag har *di vandring* som Pilegrimsprest i Nidaros teke til.

Her vil du kunne bruke heile deg. Din bakgrunn, din bagasje og den du er, vil kome godt til nytte, i møte med både pilegrimar undervegs og pilegrimar som har kome fram.

Det er imponerande å sjå at du allereie har kome så godt i gang. Du har alt vore på fleire vandringar, både til lands og til vanns, møtt mange pilegrimar og kvar veke hatt fleire pilegrimsgudstenester i Domen.

Vi gler oss til fortsettinga, og eg gler meg til å vere ein av dine medvandrarar i det landskapet du no skal ferdast i.

Nokre stiar har folk vandra før deg, og kanskje vil du finne nokre nye stiar. Sjølv om det ligg nokre forventingar til stillinga, har pilegrimspresten også stort rom til å forme si eigne rolle. Og det er eg trygg på at du vil gjere på ein flott måte. Med pilegrimssatsinga og nasjonaljubileet i sikte, har du ei veldig spennande, viktig, relevant og meiningsfull etappe framfor deg.

Og hugs, som ein lur vandrar, å få jamnleg med kvile og påfyll, gjerne ved Jesus føtter, som du motiverte oss alle til i preika.

Med ynskje om Guds rike signing over tenesta og vandringa.

Fung. Avdelingsleder Kirke og samfunn, Aud Kristin Saltvik Aasen